Φρουτοσαλάτα χωρίς ζάχαρη
Μια φρουτοσαλάτα με εφτά διαφορετικά φρούτα, φρέσκα και από κομπόστα. Συνοδεύστε τη με λίγο γιαούρτι και αμύγδαλα.
2 αχλάδια, πλυμένα και καθαρισμένα, 1 μήλο, πλυμένο και καθαρισμένο, 2 μπανάνες, χυμός από 1/2 λεμόνι, 2 φλιτζ. τσαγιού φράουλες, 2 ακτινίδια ή 1 πορτοκάλι, καθαρισμένα, 2 ροδάκινα, κομμένα σε φέτες ή 4 μισά κομμάτια ροδάκινο κομπόστα, σε χυμό σταφυλιού, χωρίς ζάχαρη + 4 κουτ. σούπας από το σιρόπι τους, 4 ροδέλες ανανά κομπόστα, σε φυσικό σιρόπι, χωρίς ζάχαρη + 4 κουτ. σούπας από το σιρόπι, 1/2 φλιτζ. τσαγιού φρέσκος χυμός πορτοκαλιού, 3-4 κουτ. σούπας φιλέ αμυγδάλου
Για τη φρουτοσαλάτα χωρίς ζάχαρη, κόβουμε τα αχλάδια και το μήλο σε κύβους (όχι μικρούς, κανονικούς) και τα ρίχνουμε σε ένα μπολ. Ξεφλουδίζουμε τις μπανάνες, τις κόβουμε σε ροδέλες, τις προσθέτουμε στο μπολ μαζί με τον χυμό λεμονιού και ανακατεύουμε. Αυτό το κάνουμε για να μην μαυρίσουν τα φρούτα.Πλένουμε πολύ καλά τις φράουλες, τις καθαρίζουμε από τα κοτσάνια τους και τις αφήνουμε πάνω σε απορροφητικό χαρτί κουζίνας να στεγνώσουν. Κόβουμε τις φράουλες, τα ακτινίδια ή το πορτοκάλι και τις κομπόστες σε ισομεγέθη κομμάτια και τα ρίχνουμε στο μπολ με τα υπόλοιπα φρούτα.Ρίχνουμε σε ένα μπολάκι τον χυμό πορτοκαλιού, 4 κουτ. σούπας από τον χυμό της κομπόστας ροδάκινο και 4 κουτ. σούπας από το σιρόπι κομπόστας ανανά. Ανακατεύουμε καλά.Περιχύνουμε τα φρούτα με το μείγμα των χυμών και σιροπιού και τα τοποθετούμε στο ψυγείο για τουλάχιστον 2 ώρες.Πασπαλίζουμε με το φιλέ αμυγδάλου και σερβίρουμε τη φρουτοσαλάτα χωρίς ζάχαρη.
Ακτινίδιο,Αμύγδαλα,Ανανάς,Αχλάδι,Μήλο,Μπανάνα,Πορτοκάλι,Ροδάκινο,Φρούτα,Light,Χορτοφαγικά,Χωρίς ζάχαρη